וסלי פופאנה

וסלי טידג'אן פופאנה (בצרפתית: Wesley Tidjan Fofana; נולד ב-17 בדצמבר 2000) הוא כדורגלן צרפתי המשחק בעמדת הבלם בצ'לסי מהפרמייר ליג האנגלית.

קריירת מועדונים

סנט אטיין 
פופאנה נולד במרסיי שבצרפת לאב מחוף השנהב ולאם צרפתייה. לו חמישה אחים. פופאנה הגיע אל מחלקת הנוער של סנט אטיין בשנת 2015, וב-15 במאי 2018 הוא חתם על חוזה מקצועני ראשון במועדון. ב-18 במאי 2019 הוא ערך את הופעת הבכורה שלו במועדון, בניצחון 0–3 על ניס במסגרת המחזור ה-37 בליגת העל הצרפתית לעונת 2018/2019.

ב-4 בדצמבר 2019 הוא הבקיע את שער הבכורה שלו במועדון, בניצחון 1–4 על ניס במסגרת המחזור ה-16 בליגה לעונת 2019/2020.

בסך הכל ערך פופאנה 20 הופעות ליגה במועדון, בהן הבקיע שער אחד.

לסטר סיטי 
ב-2 באוקטובר 2020 חתם פופאנה על חוזה לחמש עונות בלסטר סיטי מהפרמייר ליג. ב-18 באוקטובר הוא ערך את הופעת הבכורה שלו במועדון, בהפסד 0–1 לאסטון וילה במסגרת המחזור החמישי בליגה לעונת 2020/2021. ב-15 במאי 2021 שיחק פופאנה בגמר גביע ה-FA, בו ניצחה לסטר סיטי את צ'לסי בתוצאה 0–1. ב-21 במאי נבחר פופאנה על-ידי אוהדי לסטר סיטי לשחקן הצעיר המצטיין של העונה. בעונתו הראשונה במועדון הוא ערך 28 הופעות ליגה.

צ'לסי 
ב-31 באוגוסט 2022 חתם פופאנה לשבע שנים בצ'לסי. ב-3 בספטמבר הוא ערך הופעת בכורה בקבוצה, בניצחון 1–2 על וסטהאם יונייטד.

קריירה בינלאומית 
פופאנה היה חלק מסגל נבחרת הצעירה של צרפת עד גיל 21 בטורניר אליפות אירופה עד גיל 21 בשנת 2021, וערך הופעה אחת בטורניר.

במרץ 2023 זומן לראשונה לנבחרת הבוגרת לקראת משחקי מוקדמות יורו 2024 נגד  ו. ב-16 ביוני 2023 ערך את הופעתו הבכורה בבוגרת בנצחון 4-0 על .

חיים אישיים 
פופאנה הוא מוסלמי, ונאלץ לעזוב ולעצור שני משחקים בליגה האנגלית, עקב כניסת צום חודש רמדאן.

תארים 
לסטר סיטי
 גביע ה-FA (1): 2020/2021

קישורים חיצוניים

הערות שוליים 

כדורגלנים צרפתים
בלמי כדורגל צרפתים
כדורגלני סנט אטיין
כדורגלני לסטר סיטי
כדורגלני צ'לסי
כדורגלני נבחרת צרפת
מוסלמים צרפתים
צרפתים שנולדו ב-2000